CELEX: 32007D0447
Language: fi
Date: 2007-06-26 00:00:00
Title: 2007/447/EY: Komission päätös, tehty 26 päivänä kesäkuuta 2007 , jäsenvaltioille annettavasta luvasta myöntää tiettyjä vaarallisten aineiden tiekuljetuksia koskevia poikkeuksia neuvoston direktiivin 94/55/EY mukaisesti tehdyn komission päätöksen 2005/263/EY muuttamisesta toisen kerran (tiedoksiannettu numerolla K(2007) 2587) (ETA:n kannalta merkityksellinen teksti)

29.6.2007   
            
            
               FI
            
            
               Euroopan unionin virallinen lehti
            
            
               L 169/64
            
         
      KOMISSION PÄÄTÖS,
   tehty 26 päivänä kesäkuuta 2007,
   jäsenvaltioille annettavasta luvasta myöntää tiettyjä vaarallisten aineiden tiekuljetuksia koskevia poikkeuksia neuvoston direktiivin 94/55/EY mukaisesti tehdyn komission päätöksen 2005/263/EY muuttamisesta toisen kerran
   (tiedoksiannettu numerolla K(2007) 2587)
   (Ainoastaan englannin-, portugalin-, ruotsin-, suomen- ja tanskankieliset tekstit ovat todistusvoimaiset)
   (ETA:n kannalta merkityksellinen teksti)
   (2007/447/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY (1) ja erityisesti sen 6 artiklan 9 kohdan,
   sekä katsoo seuraavaa:
   
               (1)
            
            
               Jäsenvaltioiden on direktiivin 94/55/EY 6 artiklan 9 kohdan mukaan annettava komissiolle ennakkoilmoitus poikkeuksistaan ensimmäisen kerran 31 päivään joulukuuta 2002 mennessä tai kahden vuoden kuluessa direktiivin liitteen muutettujen toisintojen viimeisestä soveltamispäivästä.
            
         
               (2)
            
            
               Jäsenvaltioille annettavasta luvasta myöntää tiettyjä vaarallisten aineiden tiekuljetuksia koskevia poikkeuksia direktiivin 94/55/EY mukaisesti 4 päivänä maaliskuuta 2005 tehdyllä komission päätöksellä 2005/263/EY (2) komissio antoi jäsenvaltioille luvan myöntää päätöksen liitteissä I ja II luetellut poikkeukset.
            
         
               (3)
            
            
               Direktiivin 94/55/EY liitteet A ja B on mukautettu komission direktiivillä 2006/89/EY kuudennen kerran. Jälkimmäisen direktiivin mukaan jäsenvaltioiden on saatettava tarvittava kansallinen lainsäädäntö voimaan viimeistään 1 päivänä heinäkuuta 2007, koska direktiivin 94/55/EY 6 artiklan 9 kohdassa tarkoitettu viimeinen soveltamispäivä on 30 päivä kesäkuuta 2007.
            
         
               (4)
            
            
               Tanska, Suomi, Irlanti, Portugali ja Yhdistynyt kuningaskunta ilmoittivat komissiolle ennen 31 päivää joulukuuta 2006 halustaan myöntää uusia poikkeuksia ja muuttaa päätöksen 2005/263/EY liitteissä I ja II lueteltuja nykyisiä poikkeuksiaan. Komissio on tarkastanut, että kyseiset ilmoitukset ovat direktiivin 94/55/EY 6 artiklan 9 kohdassa vahvistettujen vaatimusten mukaisia, ja hyväksynyt ne. Mainituille jäsenvaltioille olisi sen vuoksi annettava lupa myöntää kyseiset poikkeukset.
            
         
               (5)
            
            
               Sen vuoksi on tarpeen muuttaa päätöksen 2005/263/EY liitteet.
            
         
               (6)
            
            
               Tässä päätöksessä säädetyt toimenpiteet ovat direktiivin 94/55/EY 9 artiklalla perustetun vaarallisten aineiden kuljetuksia käsittelevän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/263/EY seuraavasti:
   
               1)
            
            
               Muutetaan liite I tämän päätöksen liitteen I mukaisesti.
            
         
               2)
            
            
               Muutetaan liite II tämän päätöksen liitteen II mukaisesti.
            
         2 artikla
   Tämä päätös on osoitettu Tanskan kuningaskunnalle, Irlannille, Portugalin tasavallalle, Suomen tasavallalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 26 päivänä kesäkuuta 2007.
      
         
            Komission puolesta
         
         Jacques BARROT
         
         
            Varapuheenjohtaja
         
      
   
   
      (1)  EYVL L 319, 12.12.1994, s. 7. Direktiivi sellaisena kuin se on viimeksi muutettuna komission direktiivillä 2006/89/EY (EUVL L 305, 4.11.2006, s. 4).
   
      (2)  EUVL L 85, 2.4.2005, s. 58. Päätös sellaisena kuin se on viimeksi muutettuna päätöksellä 2005/903/EY (EUVL L 328, 15.12.2005, s. 62).
   
      LIITE I
      Jäsenvaltioiden myöntämät tiettyjen vaarallisten aineiden pieniä määriä koskevat poikkeukset
      Muutetaan päätöksen 2005/263/EY liitteessä I seuraavat poikkeukset seuraavasti:
      TANSKA
      RO-SQ 2.1 (muutettu)
      Asia: Sellaisten kotitalouksista ja tietyistä yrityksistä jätteistä huolehtimista varten kerättyjen pakkausten tai esineiden tiekuljetus, jotka sisältävät vaarallisten aineiden jätteitä tai jäämiä.
      Viittaus direktiivin liitteeseen: Osat 2 ja 3 sekä luvut 4.1, 5.2, 5.4 ja 8.2.
      Direktiivin liitteen sisältö: Luokitusperiaatteet, erityismääräykset, pakkausmääräykset, merkintöjä ja varoituslipukkeita koskevat määräykset, rahtikirja ja koulutus.
      Viittaus kansalliseen lainsäädäntöön: Bekendtgørelse nr. 437 af 6. juni 2005 om vejtransport af farligt gods, § 4 stk. 3.
      Kansallisen lainsäädännön sisältö: Kotitalouksista ja tietyistä yrityksistä kerättyjä sisäpakkauksia tai esineitä, jotka sisältävät vaarallisten aineiden jätteitä tai jäämiä, voidaan pakata toistensa kanssa samoihin ulkopakkauksiin. Kunkin sisäpakkauksen ja/tai kunkin ulkopakkauksen sisältö ei saa ylittää vahvistettuja massa- tai tilavuusrajoja. Poikkeukset luokitusta, pakkaamista, merkintöjä ja varoituslipukkeita, asiakirjoja sekä koulutusta koskevista määräyksistä.
      Huomautuksia: Tarkka luokitus ja kaikkien ADR-määräysten soveltaminen on mahdotonta, kun vaarallisten aineiden jätteitä tai jäämiä kerätään kotitalouksista ja tietyistä yrityksistä jätteistä huolehtimista varten. Jätteet sisältyvät yleensä vähittäiskaupassa myytyihin pakkauksiin
      IRLANTI
      RO-SQ 7.4 (muutettu)
      Asia: Poikkeus eräistä pakkaamista, merkintöjä ja varoituslipukkeita koskevista ADR-määräyksistä, kun ADR-määräysten luokkaan 1 kuuluvia vanhentuneita pyroteknisiä esineitä, joiden luokituskoodi on 1.3G, 1.4G tai 1.4S ja YK-numero 0092, 0093, 0191, 0195, 0197, 0240, 0312, 0403, 0404 tai 0453, kuljetetaan pieninä määrinä (pienempinä kuin 1.1.3.6 kohdassa vahvistetut määrät) lähimpään varuskuntaan huolehtimista varten.
      Viittaus direktiivin liitteeseen: 1.1.3.6, 4.1, 5.2 ja 6.1.
      Direktiivin liitteen sisältö: Vanhentuneista pyroteknisistä esineistä huolehtiminen.
      Kansallisen lainsäädännön sisältö: Pakkaamista, merkintöjä ja varoituslipukkeita koskevia ADR-määräyksiä ei sovelleta YK-numeroon 0092, 0093, 0403 tai 0404 kuuluviin vanhentuneisiin pyroteknisiin esineisiin, jotka kuljetetaan lähimpään varuskuntaan, mutta ehtona on, että noudatetaan ADR-määräysten yleisiä pakkausmääräyksiä ja rahtikirjaan merkitään lisätietoja. Poikkeus koskee ainoastaan paikallisia kuljetuksia, joissa vanhentuneita pyroteknisiä esineitä kuljetetaan pieninä määrinä lähimpään varuskuntaan turvallista huolehtimista varten.
      Viittaus kansalliseen lainsäädäntöön: Regulation 82(10) of the Carriage of Dangerous Goods by Road Regulations 2004.
      Huomautuksia: Vanhentuneiden hätärakettien kuljettaminen pieninä määrinä varuskuntiin turvallista huolehtimista varten on aiheuttanut ongelmia erityisesti huviveneiden omistajille ja laivakauppiaille varsinkin pakkausvaatimusten osalta. Poikkeus koskee ainoastaan pienten määrien (pienempien kuin 1.1.3.6 kohdassa vahvistetut määrät) paikallisia kuljetuksia.
      YHDISTYNYT KUNINGASKUNTA
      RO-SQ 15.4 (muutettu)
      Asia: Poikkeus vaatimuksesta, jonka mukaan matala-aktiivisia radioaktiivisia aineita kuljettavissa ajoneuvoissa on oltava sammuttimet (E4).
      Viittaus direktiivin liitteeseen: 8.1.4.
      Direktiivin liitteen sisältö: Vaatimus, jonka mukaan ajoneuvoissa on oltava sammuttimet.
      Viittaus kansalliseen lainsäädäntöön: The Radioactive Material (Road Transport) Regulations 2002, Regulation 5(4)(d).
      Kansallisen lainsäädännön sisältö: Sammuttimia koskeva vaatimus ei koske ajoneuvoja, joissa ei kuljeteta muita kuin poikkeuksen piiriin kuuluvia kolleja (YK-numerot 2908, 2909, 2910 ja 2911).
      Vaatimusta lievennetään tapauksissa, joissa kuljetettavien kollien määrä on pieni.
      Huomautuksia: Sammuttimien kuljettaminen on käytännössä merkityksetöntä kuljetettaessa YK-numeroihin 2908, 2909, 2910 tai 2911 kuuluvia tavaroita, joita kuljetetaan usein pienissä ajoneuvoissa.
      RO-SQ 15.11 (muutettu)
      Asia: Vaihtoehto oranssikilpien käytölle, kun kuljetetaan pieniä määriä radioaktiivisia aineita pienissä ajoneuvoissa.
      Viittaus direktiivin liitteeseen: 5.3.2.
      Direktiivin liitteen sisältö: Radioaktiivisia aineita kuljettavat pienet ajoneuvot on varustettava oranssikilvillä.
      Viittaus kansalliseen lainsäädäntöön: The Radioactive Material (Road Transport) Regulations 2002, Regulation 5(4)(d).
      Kansallisen lainsäädännön sisältö: Sallitaan kaikki tässä menettelyssä hyväksytyt poikkeukset. Pyydetty poikkeus on seuraava:
      Ajoneuvot on joko
   
   
      LIITE II
      Jäsenvaltioiden myöntämät poikkeukset niiden alueelle rajattuihin paikallisiin kuljetuksiin
      Lisätään päätöksen 2005/263/EY liitteeseen seuraavat poikkeukset:
      TANSKA
      RO-LT 2.2
      Asia: Poikkeuksen RO-LT 14.6 hyväksyminen.
      Viittaus kansalliseen lainsäädäntöön: Bekendtgørelse nr. 437 af 6. juni 2005 om vejtransport af farligt gods, sellaisena kuin se on muutettuna.
      RO-LT 2.3
      Asia: Poikkeuksen RO-LT 15.1 hyväksyminen.
      Viittaus kansalliseen lainsäädäntöön: Bekendtgørelse nr. 437 af 6. juni 2005 om vejtransport af farligt gods, sellaisena kuin se on muutettuna.
      PORTUGALI
      RO-LT 12.1
      Asia: YK-numeroa 1965 koskevat rahtikirjat.
      Viittaus direktiivin liitteeseen: 5.4.1.
      Direktiivin liitteen sisältö: Rahtikirjoja koskevat vaatimukset.
      Viittaus kansalliseen lainsäädäntöön: Lokakuun 27 päivänä 2003 annetun säädöksen Decreto-Lei n.o 267-A/2003 5 artiklan 1 kohdan nojalla 16 päivänä huhtikuuta 2004 annettu säädös Despacho DGTT 7560/2004.
      Kansallisen lainsäädännön sisältö: Kaasupulloissa kuljetettavista kaupallisista butaani- ja propaanikaasuista, jotka kuuluvat numeroon ”UN 1965 hiilivetykaasujen seos, nesteytetty, n.o.s.” voidaan rahtikirjassa säädöksen RPE (Regulamento Nacional de Transporte de Mercadorias Perigosas por Estrada) 5.4.1 kohdan mukaan ilmoitettavan virallisen nimen sijasta käyttää muita kauppanimiä seuraavasti:
      ”UN 1965 butaani”, kun on kyse säädöksen RPE 2.2.2.3 kohdassa kuvatuista, kaasupulloissa kuljetettavista seoksista A, A01, A02 ja A0,
      ”UN 1965 propaani”, kun on kyse säädöksen RPE 2.2.2.3 kohdassa kuvatusta, kaasupulloissa kuljetettavasta seoksesta C.
      Huomautuksia: Tunnustetaan olevan tärkeää helpottaa vaarallista aineita koskevien rahtikirjojen täyttämistä taloudellisten toimijoiden kannalta, mutta ehtona on, ettei se vaikuta kuljetusten turvallisuuteen.
      RO-LT 12.2
      Asia: Tyhjiä, puhdistamattomia säiliöitä ja kontteja koskevat rahtikirjat.
      Viittaus direktiivin liitteeseen: 5.4.1.
      Direktiivin liitteen sisältö: Rahtikirjoja koskevat vaatimukset.
      Viittaus kansalliseen lainsäädäntöön: Lokakuun 27 päivänä 2003 annetun säädöksen Decreto-Lei n.o 267-A/2003 5 artiklan 1 kohdan nojalla 28 päivänä heinäkuuta 2004 annettu säädös Despacho DGTT 15162/2004.
      Kansallisen lainsäädännön sisältö: Kun vaarallisia aineita on kuljetettu säiliöissä ja konteissa, jotka kuljetetaan tyhjinä takaisin, säädöksen RPE 5.4.1 kohdassa tarkoitettu rahtikirja voidaan paluumatkaa varten korvata sitä edeltävää matkaa koskevalla rahtikirjalla, joka on annettu kyseisten vaarallisten aineiden toimitusta varten.
      Huomautuksia: Vaatimus, jonka mukaan vaarallisia aineita sisältäneiden tyhjien säiliöiden ja konttien kuljetukseen tarvitaan säädöksen RPE mukainen rahtikirja, aiheuttaa joissain tapauksissa käytännön vaikeuksia, jotka voidaan minimoida tällä tavalla heikentämättä kuitenkaan turvallisuutta.
      SUOMI
      RO-LT 13.4
      Asia: Poikkeuksen RO-LT 14.10 hyväksyminen.
      Viittaus kansalliseen lainsäädäntöön: Tarkennetaan tulevassa lainsäädännössä.
      YHDISTYNYT KUNINGASKUNTA
      RO-LT 15.3
      Asia: Poikkeuksen RO-LT 14.12 hyväksyminen.
      Viittaus kansalliseen lainsäädäntöön: The Carriage of Dangerous Goods and Use of Transportable Pressure Equipment Regulations 2007 Part 1.
      RO-LT 15.4
      Asia: Käytettyjen akkujen kerääminen hävittämistä tai kierrätystä varten.
      Viittaus direktiivin liitteeseen: Liitteet A ja B.
      Direktiivin liitteen sisältö: Erityismääräys 636.
      Viittaus kansalliseen lainsäädäntöön: The Carriage of Dangerous Goods and Use of Transportable Pressure Equipment 2007 part 1.
      Kansallisen lainsäädännön sisältö: : Lainsäädäntö antaa mahdollisuuden soveltaa luvun 3.3 erityismääräyksen 636 sijasta seuraavia ehtoja:
      Hävitettäväksi kerätyt käytetyt litiumkennot ja -akut (YK-numerot 3090 ja 3091), joita ollaan kuljettamassa kuluttajille tarkoitetusta keräyspisteestä väliaikaiseen käsittelylaitokseen yhdessä muiden ei-litiumkennojen ja -akkujen (YK-numerot 2800 ja 3028) kanssa, eivät ole muiden ADR-määräysten alaisia, jos ne täyttävät seuraavat ehdot:
      Ne pakataan IH2-tynnyreihin tai 4H2-laatikkoihin, jotka täyttävät kiinteille aineille asetetut pakkausryhmän II vaatimukset.
      Kukin pakkaus sisältää enintään 5 prosenttia litium- ja litiumioniakkuja.
      Kunkin pakkauksen bruttomassa on enintään 25 kg.
      Pakkausten kokonaispaino kuljetusyksikköä kohden on enintään 333 kg.
      Samalla ei kuljeteta muita vaarallisia aineita.
      Huomautuksia: Kuluttajille tarkoitetut keräyspisteet sijaitsevat usein vähittäismyymälöissä, eikä ole käytännöllistä kouluttaa suurta määrää henkilöitä lajittelemaan ja pakkaamaan käytettyjä akkuja ADR-määräysten mukaisesti. Yhdistyneen kuningaskunnan järjestelmä toimisi Yhdistyneen kuningaskunnan ”Waste and Resources” -toimintaohjelmassa annettujen suuntaviivojen mukaisesti, ja siihen kuuluisi ADR-määräysten mukaisten pakkausten toimittaminen ja asianmukaisten ohjeiden antaminen.